Úradný vestník L 351 , 21/12/1988 S. 0021 - 0022

Fínske špeciálne vydanie: Kapitola 2 Zväzok 6 S. 0254

Švédske špeciálne vydanie: Kapitola 2 Zväzok 6 S. 0254



Nariadenie Komisie (EHS) č. 3974/88 z 20. decembra 1988 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o colnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 3174/88 [2], a najmä na jeho článok 9, keďže aby bolo zabezpečené jednotné uplatňovanie kombinovanej nomenklatúry, ktorá je prílohou spomenutého nariadenia, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá na interpretáciu kombinovanej nomenklatúry a tieto pravidlá sa uplatňujú tiež na akúkoľvek inú nomenklatúru, ktorá z nej úplne alebo z časti vychádza alebo ktorá k nej pridáva akékoľvek ďalšie podrozdelenie a ktorá je založená na osobitných ustanoveniach Spoločenstva so zámerom uplatňovania colných alebo iných opatrení, ktoré sa týkajú obchodu s tovarom; keďže podľa spomenutých všeobecných pravidiel musí byť tovar opísaný v stĺpci 1 tabuľky v prílohe k tomuto nariadeniu zatriedený v súlade s príslušnými číselnými znakmi KN uvedenými v stĺpci 2 na základe dôvodov stanovených v stĺpci 3; keďže Výbor pre nomenklatúru nedoručil stanovisko v časovej lehote stanovenej jeho predsedom, PRIJALA TOTO NARIADENIE: Článok 1 Tovar opísaný v stĺpci 1 tabuľky v prílohe je teraz v kombinovanej nomenklatúre zatriedený podľa príslušných číselných znakov KN uvedených v stĺpci 2 spomenutej tabuľky. Článok 2 Toto nariadenie nadobúda účinnosť dvadsiaty prvý deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. decembra 1988 Za Komisiu Cockfield viceprezident [1] Ú. v. ES L 256, 7.9.1987, s. 1. [2] Ú. v. ES L 298, 31.10.1988, s. 1. -------------------------------------------------- PRÍLOHA Opis tovaru | Zatriedenie — číselný znak KN | Odôvodnenie | (1) | (2) | (3) | 1.Umelý zeolit typu "Y" vo forme tyčiniek obsahujúci nie viac ako 11 % hmotnostných sodíka vyjadreného ako oxid sodný. Tento výrobok sa používa vo výrobe katalyzátorov | 38239020 | Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov KN 3823, 382390 a 38239020 | Tento výrobok sa má považovať za ionex. (Pozri tiež vysvetlivky k číselnému znaku 38239020) | 2.Zmesi kyseliny klavulanovej INN (50 % hmotnosti), draselnej soli a mikrokryštalickej celulózy na inkorporáciu do liečivých produktov na báze antibiotík | 38239091 | Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov KN 3823, 382390 a38239091 | Tento výrobok nevyhovuje poznámke 1 f) ku kapitole 29 | Je to medziprodukt, ktorý tiež nemá vlastnosti liečivého prípravku podľa znenia kapitoly 30 a je obsiahnutý v druhej časti číselného znaku KN 3823 | 3.Polykarbonát tetrabromo-(bisfenolu A) s priemernou molekulovou hmotnosťou 3000 | 39074000 | Zatriedenie sa riadi ustanoveniami všeobecných pravidiel 1 a 6, poznámky 3 c) ku kapitole 39 a znením číselných znakov KN 3907 a 39074000 | --------------------------------------------------